Diari Oficial de la Generalitat Valenciana


Sumari del DOGV 7809, del 20-06-2016 (2016/4577)

RESOLUCIÓ de 7 de juny de 2016, de la Conselleria d'Hisenda i Model Econòmic, per la qual s'accepta la cessió d'un dret d'ús de caràcter gratuït per un període de trenta anys prorrogables, realitzat per Caixa Ontinyent a favor de la Generalitat, sobre l'immoble de la seua propietat siti a la carretera de Moixent km 1, al municipi d'Ontinyent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4577


Data del document
:   07-06-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de juny de 2016, de la Conselleria d'Hisenda i Model Econòmic, per la qual s'accepta la cessió d'un dret d'ús de caràcter gratuït per un període de trenta anys prorrogables, realitzat per Caixa Ontinyent a favor de la Generalitat, sobre l'immoble de la seua propietat siti a la carretera de Moixent km 1, al municipi d'Ontinyent. [2016/4577]  
Mitjançant Acord del Consell d'Administració de la Caixa d'Estalvis i Mont de Pietat d'Ontinyent, de data 1 d'octubre de 2014, es va cedir un dret d'ús gratuït a favor de la Generalitat sobre l'immoble de la seua propietat ubicat al municipi d'Ontinyent (València), a la carretera de Moixent, km 1, per a ser destinat a residència per a persones amb discapacitat psíquica, en virtut del conveni de col·laboració subscrit amb data 14 de juliol de 2007, complementat amb addenda de 12 de febrer de 2008, entre la Conselleria de Benestar Social, l'Ajuntament d'Ontinyent i la Caixa d'Estalvis i Mont de Pietat d'Ontinyent.  
  
Per mitjà d'un escrit de 9 de novembre de 2015, la Sotssecretaria de la Vicepresidència i Conselleria d'Igualtat i Polítiques Inclusives va proposar l'acceptació de l'ús gratuït de l'immoble amb la càrrega existent sobre l'immoble, reserva d'aprofitament subjectiu a favor de Joaquín Sarrió Mora i Carlos Sarrió Mora, indicant que «aquesta cessió és una circumstància consentida pels titulars de la reserva d'aprofitament que no pot afectar l'ús de l'edifici construït per a residència».  
  
L'ofici esmentat va ser completat per un altre de la dita Sotssecretaria, de data 11 de maig de 2016 (R.S. 54.046), en el qual es va proposar l'acceptació de la cessió, fent constar:  
Primer. L'acceptació dels compromisos acordats pel Ple de l'Ajuntament d'Ontinyent, en la reunió de data 25 de febrer de 2016.  
  
Segon. L'acceptació de la cessió gratuïta de l'ús de l'immoble siti a la carretera de Moixent, km 1, del terme municipal d'Ontinyent, que consta en escriptura d'obra nova acabada atorgada davant del notari de València, José Manuel Terol Raduán, el 8 de març de 2011 i amb el número 223 del seu protocol, i inscrita el Registre de la propietat d'Ontinyent, el 14 de març de 2011, als folis 40 i 41, del tom 848, llibre 504 d'Ontinyent.  
Tercer. La cessió i la seua acceptació, que s'efectua en execució del conveni de col·laboració subscrit el 14 de maig de 2007, modificat per mitjà d'addenda de 12 de febrer de 2008, entre la Conselleria de Benestar Social, l'Ajuntament d'Ontinyent i la Caixa d'Estalvis i Mont de Pietat d'Ontinyent. per a la construcció i posada en funcionament d'una residència per a persones amb discapacitat intel·lectual, d'àmbit comarcal per a la Vall d'Albaida, al municipi d'Ontinyent, queda sotmesa a les condicions següents:  
- La cessió es realitza per un període de 30 anys, prorrogables per mitjà de la subscripció del corresponent acord exprés per ambdues parts, i la seua formalització en escriptura notarial per a la inscripció en el Registre de la Propietat, d'acord amb la legislació patrimonial.  
- La cessió queda sotmesa a les condicions establides en la clàusula quarta del conveni de col·laboració.  
Quart. La cessió i acceptació de l'ús del dit immoble haurà de formalitzar-se per mitjà de la corresponent escriptura pública, de conformitat amb el que estableix l'article 1280 del Codi Civil i la seua alta en l'Inventari General de Béns i Drets de la Generalitat.  
A l'efecte l'Ajuntament en el punt primer de l'acord adoptat amb data 25 de febrer de 2016, quant als aspectes urbanístics del conveni, destaca que:  
a) El manteniment de la reserva d'aprofitament urbanístic reconeguda a favor dels cedents de la parcel·la on està construïda la residència, podent l'Ajuntament d'Ontinyent declarar l'existència del manteniment de la reserva d'aprofitament urbanístic que els correspon sense que les conseqüències que puguen derivar-se del dit reconeixement afecten l'ús de l'edifici construït per a residència, de tal manera que cap responsabilitat ni obligació és atribuïble per la dita qüestió a la Conselleria.  
  
b) El possible exercici de la reversió dels terrenys no és, a efectes registrals, cap càrrega urbanística, sinó una condició respecte de la qual no s'han donat les circumstàncies ni s'ha produït la petició de reversió dels terrenys pels cedents de la parcel·la, circumstància aquesta que queda associada alhora que ja ha transcorregut des de la finalització de les obres de la residència, i al fet que el sentit de la reversió és que els terrenys cedits no es destinen a la finalitat prevista (al respecte cal indicar que l'obra s'ha executat i el centre és una realitat), tot això desincentiva qualsevol plantejament d'efectivitat de la dita condició, més si és possible quan el que està vigent, a favor dels cedents, és el reconeixement de la reserva d'aprofitament. Per consegüent, en l'hipotètic i últim cas que la possibilitat de reversió dels terrenys fora declarada vigent, l'Ajuntament assumiria a càrrec seu les conseqüències econòmiques que correspongueren, no sent repercutibles a la Generalitat en cap concepte.  
  
L'article 39 de la Llei 14/2006, de 10 d'abril, de Patrimoni de la Generalitat Valenciana, al punt 1 estableix que la Generalitat podrà adquirir béns i drets per qualsevol títol jurídic, onerós o lucratiu, de dret públic o privat, i al punt 2 que els béns i drets adquirits s'integraran en el domini públic o privat de la Generalitat, de conformitat amb allò que s'ha disposat en la dita llei d'altra banda l'article 43 atribueix al conseller d'Hisenda i Model Econòmic les competències d'acceptar les donacions a títol gratuït. D'altra banda, l'article 27 de l'esmentada llei estableix que porta implícita l'afectació de béns i drets a l'ús general o servei públic de què es tracte, l'adquisició d'aquests a títol lucratiu o mortis causa, sempre que el transmetent o causant faça constar la finalitat d'ús general o servei públic. En conseqüència, una vegada perfeccionada la cessió i acceptació, el dret d'ús sobre l'immoble queda automàticament afecte el servei públic social assistencial i adscrit a la Vicepresidència i Conselleria d'Igualtat i Polítiques Inclusives, a què en correspon l'administració, defensa i conservació.  
  
En conseqüència, en base als esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent resolc:  
  
Primer  
Acceptar la cessió del dret d'ús gratuït realitzat per Caixa Ontinyent a favor de la Generalitat sobre l'immoble siti al municipi d'Ontinyent (València), a la carretera de Moixent, km 1, que respon a la descripció següent:  
«Urbana: edifici destinat a residència per a persones amb discapacitat psíquica, siti a la ciutat d'Ontinyent, carretera de Moixent, quilòmetre 1. Es tracta d'un edifici d'una sola planta, que ocupa una superfície de solar de mil nou-cents cinquanta metres, i vint-i-set decímetres quadrats, dels sis mil sis-cents tretze metres quadrats que ocupa el total de la superfície del solar, restant, per tant, altres quatre mil sis-cents seixanta-dos metres, i setanta-tres decímetres quadrats, destinats a aparcament i zona enjardinada. Limita pel sud, amb carretera; est, amb el Col·legi d'Educació Especial, i, a més, Centre de dia per a persones amb discapacitat psíquica; oest, amb resta de finca 15.963; i nord, amb el camí d'accés a les finques situades al nord, procedent de la mateixa propietat horitzontal.»  
Caixa Ontinyent ostenta la titularitat del dit immoble en virtut de cessió gratuïta atorgada a favor seu per l'Ajuntament d'Ontinyent autoritzada en escriptura pública davant del notari d'Ontinyent Roberto Tortosa Albert, el 21 de febrer de 2008, i escriptura pública d'obra nova acabada, de 8 de març de 2011, autoritzada pel notari de València José Manuel Terol Raduán.  
El citat immoble es troba inscrit en el Registre de la Propietat d'Ontinyent al tom 848, llibre 504, folis 41, finca 29791, inscripció 3a.  
Referència cadastral: 91472V969857743468EY.  
  
Segon  
La cessió se subordina, així mateix, a les condicions previstes en el conveni de col·laboració subscrit amb data 14 de juliol de 2007, complementat amb addenda subscrita per totes les parts amb data 12 de febrer de 2008, entre la Conselleria de Benestar Social, l'Ajuntament d'Ontinyent i la Caixa d'Estalvis i Mont de Pietat d'Ontinyent, entre altres les següents:  
1. Cedir l'ús gratuït de l'immoble a la Generalitat de la Comunitat Valenciana per un termini de trenta anys prorrogables.  
2. Destinar l'edifici a residència per a persones amb discapacitat psíquica durant tot el termini de la cessió i els seus prorrogues.  
3. La Generalitat assumirà el manteniment i la conservació de l'immoble, així com els tributs inherents a aquest, i l'activitat de la residència per a persones amb discapacitat psíquica.  
4. La Generalitat reservarà la totalitat de les places a la disposició de la Vicepresidència i Conselleria d'Igualtat i Polítiques Inclusives. Tindran preferència per a l'ingrés en la residència els usuaris que residisquen en l'àmbit geogràfic d'Ontinyent i la Vall d'Albaida per aquest ordre.  
5. En l'immoble objecte de la cessió només podran realitzar-se obres de manteniment del seu bon estat i de les seues instal·lacions o per exigir-ho la normativa vigent. Qualsevol obra distinta haurà de comptar amb l'autorització per escrit de Caixa Ontinyent.  
6. La Vicepresidència i Conselleria d'Igualtat i Polítiques Inclusives es reserva la facultat d'organització del servei.  
7. L'incompliment per part de la Generalitat de la Comunitat Valenciana de les seues obligacions facultarà Caixa Ontinyent per a donar per resolta la cessió i recuperar el dret cedit i, amb això, el ple domini de l'immoble. Una vegada remesa la sol·licitud de reversió a la Conselleria d'Hisenda i Model Econòmic, aquesta tramitarà el corresponent expedient, la resolució que s'hi adopte serà notificada al cedent i comportarà, si és el cas, la reversió immediata i la baixa de l'immoble en l'Inventari General de Béns i Drets de la Generalitat.  
  
8. Sense perjuí que l'immoble dispose de retolacions exteriors en què conste la participació de les tres entitats en la implantació i posada en funcionament del centre, aquest es denominarà Residència Caixa Ontinyent.  
  
Tercer  
La cessió s'accepta condicionada al compliment del compromís que l'Ajuntament d'Ontinyent assumisca les conseqüències derivades de les càrregues existents sobre l'immoble.  
Els dits compromisos van ser adquirits mitjançant un acord adoptat per la corporació local esmentada el 25 de febrer de 2016, la conformitat del qual per Caixa Ontinyent s'ha efectuat mitjançant un acord del Consell d'Administració de 26 de maig de 2016.  
  
Quart  
El dret d'ús haurà d'incorporar-se a l'Inventari General de Béns i Drets de la Generalitat Valenciana i posar-se a disposició de la Vicepresidència i Conselleria d'Igualtat i Polítiques Inclusives, que haurà de complir a les condicions a què està sotmès.  
  
Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant del Jutjat Contenciós Administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que es puga exercitar qualsevol altre que s'estime procedent.  
  
València, 7 de juny de 2016.- El conseller d'Hisenda i Model Econòmic: Vicent Soler i Marco.